Образец № 5

Проект на договор

**ДОГОВОР**

№………………………………/…………………. 2019 г.

Днес, ………………..... 2019 г., в гр. Перник, между:

1. ОБЩИНА Перник, със седалище и адрес на управление гр. Перник, пл. ,,Св. Иван Рилски“ №1а, ЕИК 000024695, представлявана от Вяра Церовска – Кмет, наричана за краткост ВЪЗЛОЖИТЕЛ, от една страна

и

2. „......................................................., със седалище и адрес на управление в гр. ..............................., ул. „......................” №…..., вх,……, ет…..., ап…..., вписано в Търговския регистър при Агенция по вписванията под ЕИК .........................., представлявано от управителя ......................................... от друга страна, наричана за краткост ИЗПЪЛНИТЕЛ и на основание чл. 112, ал. 1 от ЗОП, във връзка с проведена открита процедура за възлагане на обществена поръчка, с предмет: „***РЕМОНТ И РЕКОНСТРУКЦИЯ НА ПЪТЕН НАДЛЕЗ НА УЛ.ИВАН ВАЗОВ, ГР.ПЕРНИК НАД РЕПУБЛИКАНСКИ ПЪТ I-6 /СОФИЯ-РАДОМИР/ И ЖП ЛИНИЯ СОФИЯ-РАДОМИР***“, се сключи настоящият договор за следното:

**ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение следната обществена поръчка с предмет: „***РЕМОНТ И РЕКОНСТРУКЦИЯ НА ПЪТЕН НАДЛЕЗ НА УЛ.ИВАН ВАЗОВ, ГР.ПЕРНИК НАД РЕПУБЛИКАНСКИ ПЪТ I-6 /СОФИЯ-РАДОМИР/ И ЖП ЛИНИЯ СОФИЯ-РАДОМИР***“, включваща изпълнение на дейностите, съгласно техническите спецификации, неразделна част от Документацията за участие и Техническото и ценово предложения на изпълнителя.

**ДОГОВОРНИ ДОКУМЕНТИ**

Чл. 2. Следните договорни документи представляват неразделна и съставна част от договора и са обвързващи за двете страни:

- Технически спецификации, Техническото и ценово предложения на изпълнителя, линеен график.

Чл. 3. ВЪЗЛОЖИТЕЛЯТ ще представи на ИЗПЪЛНИТЕЛЯ следните документи:

1. Налични изходни данни в община Перник, в това число и инвестиционен проект;

**ЦЕНА И НАЧИН НА ПЛАЩАНЕ**

Чл. 4. (1) Цената за изпълнение на Договора, формирана като обща стойност, дължима от ВЪЗЛОЖИТЕЛЯ на ИЗПЪЛНИТЕЛЯ, е в размер на:

Обща стойност: …………………………………………. лева без начислен ДДС

Словом (…………………………………………………..) без начислен ДДС

Обща стойност: …………………………………………. лева с начислен ДДС

Словом (…………………………………………………..) с начислен ДДС

В това число:

За изпълнение на СМР ..................... лв. (словом: …………….........……………) без начислен ДДС или ..................... лв. (словом: …………….........……………) с начислен ДДС, съгласно приложените КСС;

За непредвидени разходи ..................... лв. (словом: …………….........……………) без начислен ДДС или ..................... лв. (словом: …………….........……………) с начислен ДДС.

(2) СМР по изпълнението на настоящата поръчка ще се изпълняват в размер на предложената цена.

Чл. 5. (1) ВЪЗЛОЖИТЕЛЯТ заплаща стойността на възложените работи по банков път, по посочена от ИЗПЪЛНИТЕЛЯ банкова сметка по следния начин:

- Авансово плащане – в размер на 10% от стойността на договора, ще се извърши до 30 /тридесет/ календарни дни след подписване на договора от двете страни, представяне на гаранция за авансово представените средства и фактура за стойността на плащането.

- Междинни плащания - в размер до 80% от стойността на договора, ще се извърши до 30 /тридесет/ календарни дни след подписване и представяне на протокол за действително извършени и подлежащи на разплащане СМР /предишен образец №19/ при 80% изпълнено СМР, като аванса се приспада от всяко междинно плащане

- Окончателно плащане – в размер на 20% от стойността на договора, ще се извърши до 30 /тридесет/ календарни дни след представяне на Разрешение за ползване на обекта и оригинална фактура за окончателната стойност на дължимата сума и съгласно клаузите договора. От окончателното плащане се приспадат всички суми за неизвършени СМР и начислени неустойки, в случай че има такива.

(2) Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове, като задължително съдържат следните реквизити:

Получател: Община Перник

Адрес: пл. „Св. Иван Рилски“ № 1а

ЕИК: 000386751;

Получил фактурата: ……………..

Номер на документа, дата, място

Към Фактурите за строителството трябва да се приложи опис с подробна информация за извършените дейности – наименование, брой, единична стойност, обща стойност. Описът се счита за неразделна част от фактурата.

(3) Плащанията ще бъдат извършвани по следната банковата сметка с титуляр ИЗПЪЛНИТЕЛЯ:

IВАN: ……………………………….

ВIС: …………………………………

БАНКА: …………………………….

 (4) В случай, че финансирането не бъде осигурено към момента на подписването на договора от двете страни, то договорът ще влезе в сила след осигуряване на финансирането.

(5) Ако след изтичане на тримесечен срок от подписването на настоящия договор, финансирането все още не е осигурено, всяка от страните може да поиска прекратяване на договора без предизвестие.

(6) В 30 (тридесет) дневен срок, считано от датата на издаване на уведомлението за осигурено финансиране и след представяне на Гаранция за обезпечаване на авансовото плащане, **ВЪЗЛОЖИТЕЛЯТ** превежда на **ИЗПЪЛНИТЕЛЯ** авансово сума в размер на ................ [лв.], представляващи 10% (десет процента) от Цената за изпълнение на СМР в лв. с ДДС по Договора, без включени Непредвидени разходи в лв. с ДДС. Върху авансовото плащане не се начислява лихва.

(7) Валидността на Гаранцията за обезпечаване на авансовото плащане следва да бъде 60 (шестдесет) календарни дни, считано от датата на издаване на уведомлението за осигурено финансиране, като **ВЪЗЛОЖИТЕЛЯТ** може да изиска удължаването й с оглед обезпечаване на авансовото плащане, невъзстановено до изтичането на този срок.

Чл. 6. Преведените средства от Община Перник, но неусвоени от Изпълнителя, както и натрупаните лихви, глоби и неустойки в изпълнение на настоящия договор подлежат на възстановяване по следната банкова сметка:

IВАN: ……………………………….

ВIС: …………………………………

БАНКА: …………………………….

**СРОКОВЕ НА ДОГОВОРА**

Чл. 7. (1) Срокът за изпълнение на договора е ……………………………………. (………………………..) календарни дни.

(2) Срокът за изпълнение започва да тече от датата на подписването му. Изпълнението на СМР приключва с подписването на Акт-образец № 15.

(3) За начална дата на изпълнение на строителството се приема датата на Акт-образец № 2a - т.е. Протоколът за откриване на строителна площадка и определяне на строителна линия и ниво на строежа и заверка заповедната книга на обекта.

(4) Завършването на работите по договора и установяване на годността на СМР се извършва по реда и условията на действащата нормативна уредба.

**ПРАВА И ЗАДЪЛЖЕНИЯ НА СТРАНИТЕ**

Чл. 8 (1) ВЪЗЛОЖИТЕЛЯТ е длъжен:

1. да заплати уговореното възнаграждение по начина и съгласно условията на настоящия договор;
2. да оказва необходимото съдействие на ИЗПЪЛНИТЕЛЯ за изпълнение на възложената му работа и осигури всички съгласувания и разрешения, съгласно нормативната уредба;
3. да осигури достъп до обекта, където ще се извършват уговорените дейности, като и да създаде на ИЗПЪЛНИТЕЛЯ необходимите условия за изпълнение на договора;
4. своевременно и писмено да уведомява ИЗПЪЛНИТЕЛЯ за появилите се в гаранционния срок недостатъци на извършеното в изпълнение на настоящия договор;
5. да осигури консултант по смисъла на чл. 166, ал. 1, т. 1 от Закона за устройството на територията, който ще извърши строителен надзор на обекта;
6. да приеме изпълнението в случай, че то съответства на уговорените условия;
7. инвеститорския контрол на обекта ще се осъществява от Възложителя;
8. да изисква за сметка на Изпълнителя да извърши изпитвания в лицензирани лаборатории за съответствие на качеството на влаганите материали по време и след приключване на строителството

(2) ВЪЗЛОЖИТЕЛЯТ има право:

1. да изисква информация за хода на изпълнението на предмета на договора;
2. да осъществява контрол по изпълнението на този договор, стига да не възпрепятства работата на изпълнителя и да не нарушава оперативната му самостоятелност;
3. да прави възражения по изпълнението на работата в случай на неточно изпълнение;
4. да откаже да приеме работата и да заплати част или цялото възнагражение в случай, че ИЗПЪЛНИТЕЛЯТ се е отклонил от поръчката или работата му е с недостатъци;
5. да дава указания, които са задължителни за изпълнителя, освен ако са в нарушение на строителните правила и нормативи, на нормативни актове или водят до съществено отклонение от поръчката;
6. да изисква от ИЗПЪЛНИТЕЛЯ сертификати за произхода на материалите, влагани в строителството;
7. ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители в рамките на обектите, в резултат на които възникват:

 - Смърт или злополука, на което и да било физическо лице;

 - Загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството.

Чл. 9 (1) ИЗПЪЛНИТЕЛЯТ е длъжен:

1. да извърши строителството на обекта, като спазва изискванията на строителните, техническите и технологични правила, нормативи и стандарти за съответните дейности, като спазва работния проект;
2. да изпълни договорени строително-монтажни работи качествено и в договорения срок при спазване на действащата нормативна уредба, в това число изискванията по охрана на труда, санитарните и противопожарни норми;
3. да спазва законовите изисквания, свързани със строителството, включително опазване на околната среда и безопасността на строителните работи;
4. ИЗПЪЛНИТЕЛЯТ се задължава да информира ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.
5. ИЗПЪЛНИТЕЛЯТ се задължава по време на строителството да извърши всички работи по отстраняване на допуснати от него грешки и недобре извършени работи, констатирани от ВЪЗЛОЖИТЕЛЯ, както и да отстранява всички появили се дефекти през гаранционния срок, констатирани съвместно с ВЪЗЛОЖИТЕЛЯ след неговото писмено уведомление;
6. ИЗПЪЛНИТЕЛЯТ е длъжен своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;
7. ИЗПЪЛНИТЕЛЯТ се задължава да представя на ВЪЗЛОЖИТЕЛЯ съответните документи за произхода и за качеството на вложените материали;
8. ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ за готовността да се състави протокол за приемане на извършените СМР и да предаде на извършващия инвеститорски контрол на обекта всички документи, съставени по време на строителството;
9. ИЗПЪЛНИТЕЛЯТ носи пълна отговорност за безопасността на всички видове работи и дейности на обекта, за безопасността на работниците и за спазване на правилата за безопасност и охрана на труда;
10. Да изпълни строителството в сроковете, посочени в линейния график за изпълнение на строителството, неразделна част от настоящия договор;
11. Да охранява обекта до въвеждането му в експлоатация съгласно Наредба № 2/2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти/;
12. Да участва в осигуряването на заповедна книга на строежа;
13. Да предаде обекта с Протокол-обр. 15, съгласно Наредба № 2/2003 г. за установяване годността за приемане на строежа в Република България и минималните гаранционни срокове за изпълнени строителни и монтажни работи, съоръжения и строителни обекти;
14. Да изпълнява задълженията, посочени в Наредба № 2 от 22 март 2004 г. за минималните изисквания за здравословни и безопасни условия на труд при извършване на СМР и да спазва изискванията по охрана на труда при изпълнение на СМР;
15. Да представя на контролните органи, проектанти, ВЪЗЛОЖИТЕЛЯ и строителния надзор, заповедната книга на обекта за вписването на разпорежданията им, които са задължителни за ИЗПЪЛНИТЕЛЯ и се изпълняват в предписаните срокове;
16. Да изпълни всички дейности по предмета на настоящият договор качествено, в обхвата, сроковете и при спазване на условията, посочени в договора, приложения от Изпълнителя на обществената поръчка линеен график, документацията за участие и законовите изисквания, строителните правила и нормативи;
17. Да предоставя своевременно исканата от ВЪЗЛОЖИТЕЛЯ информация за хода на изпълнение на договора и да уведоми писмено ВЪЗЛОЖИТЕЛЯТ за приключването на строително - монтажните дейности.
18. Да осигурява достъп до строежа на съответните контролни органи и на представителите на ВЪЗЛОЖИТЕЛЯ и строителния надзор;
19. Да изготвя платежните документи, да ги представя на ВЪЗЛОЖИТЕЛЯ за проверка и подпис и го уведомява писмено за готовността си да състави протокол за предаване на етап или на цялостно изпълнения обект;
20. Да влага качествени материали, оборудване и строителни изделия, съобразно предвижданията на инвестиционния проект, както и да извършва качествено СМР. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. Изпълнителят носи отговорност, ако вложените материали не са с нужното качество;

21. Да ограничи действията на своя персонал и механизация в границите на строителната площадка, като не допуска навлизането им в съседни терени;

22. Да отстранява своевременно всички недостатъци в изпълнението констатирани от ВЪЗЛОЖИТЕЛЯ или строителния надзор;

23. Да застрахова и поддържа валидна за целия срок на договора застраховка за професионална отговорност по чл. 171 от ЗУТ за строителство, покриваща минималната застрахователна сума за вида строеж-предмет на поръчката или еквивалентна за чуждестранните участници;

24. Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените случаи;

25. При заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

26. Заявеният от Изпълнителя ръководно-експертен екип следва да е пряко ангажиран с изпълнението на обекта, както и да присъства при извършването на проверките и да оказват съдействие на проверяващите лица;

27. Да изпълнява мерките и препоръките, съдържащи се в доклади от проверки на място, ако такива са направени;

28. Да осигурява достъп за извършване на проверки на място и одити от Възложителя и/или други органи, извършващи проверки и одити във връзка с изпълнението на проекта.

29. Да осигури достъп до местата, където се осъществяват дейности по проекта, както и да направи всичко необходимо, за да улесни работата им. Достъпът предоставен на служителите или представителите на съответните органи, трябва да бъде поверителен спрямо трети страни без ущърб на публичноправните им задължения. Документите трябва да се съхраняват на достъпно място и да са картотекирани по начин, който улеснява проверката, а ИЗПЪЛНИТЕЛЯТ следва да уведоми ВЪЗЛОЖИТЕЛЯ за точното им местонахождение. При проверка на място, ИЗПЪЛНИТЕЛЯТ по настоящия договор се задължава да осигури присъствие на негов представител за преглед на документи, удостоверяващи направените разходи в рамките на настоящия договор, както и всякаква друга информация, свързана с изпълнението на договора;

1. да докладва на ВЪЗЛОЖИТЕЛЯ за възникнали нередности при изпълнение на предмета на настоящия договор. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;
2. да информира ВЪЗЛОЖИТЕЛЯ за възникнали проблеми при изпълнението на проекта и за предприетите мерки за тяхното решаване;
3. да спазва изискванията за съхранение на документацията на проекта, определени в договора за безвъзмездна помощ;
4. да изпълнява указанията и изискванията на ВЪЗЛОЖИТЕЛЯ;
5. да отстранява посочените от ВЪЗЛОЖИТЕЛЯ недостатъци и пропуски в изпълнението за своя сметка.
6. Разходите за обезопасяване на обекта по време на работа, както и разходите, свързани с осигуряването на необходимите разрешителни документи, изискващи се от националното законодателство, включително и свързаните с тях такси, с изключение на таксите за въвеждане на обекта в експлоатация, са за сметка на ИЗПЪЛНИТЕЛЯ.
7. Изпълнителят е длъжен да спазва изискванията за изпълнение на мерките за информация и публичност, определени в договора за безвърмездна помощ.

(2) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията на ВЪЗЛОЖИТЕЛЯ или задължения, съгласно нормативните актове.

Чл. 10. (1) ИЗПЪЛНИТЕЛЯТ е длъжен да спазва всички законови изисквания, свързани със строителството.

(2) За вреди, причинени на лица, публично или частно имущество, при или по повод осъществяването на СМР, отговорност носи изцяло изпълнителят. ИЗПЪЛНИТЕЛЯТ носи регресна отговорност спрямо възложителя, ако последният заплати обезщетение за такива вреди.

(3) Всички санкции наложени от общински или държавни органи във връзка с осъществяваните СМР по този договор са за сметка на ИЗПЪЛНИТЕЛЯ.

Чл. 11. ИЗПЪЛНИТЕЛЯТ има право:

 1. Да иска от ВЪЗЛОЖИТЕЛЯ необходимото съдействие за изпълнение на работата и допълнителна информация при необходимост и съдействие в случаите, когато възникнали проблеми могат да се решат само с негово участие;

 2. Да иска от ВЪЗЛОЖИТЕЛЯ приемане на работата, в случай че е изпълнена точно и съобразно уговореното.

 3. Да иска при точно изпълнение на задълженията си да получи уговорената цена, при условията и в сроковете посочени в настоящия договор.

ИЗПЪЛНЕНИЕ. ПРИЕМАНЕ НА ИЗПЪЛНЕНИЕТО

Чл. 12. (1) Преди започване на СМР, ИЗПЪЛНИТЕЛЯТ трябва да вземе всички необходими мерки за опазване на околната среда, както вътре така и извън територията на строителната площадка, както и за недопускане на щети и отрицателно въздействие върху хора и имущество, вследствие на замърсяване, шум и други вредни последици от работите по предмета на договора, в съответствие с офертата му.

(2) Тези мерки трябва да се прилагат през целия период на работа, до окончателното приключване и предаване на обекта от ИЗПЪЛНИТЕЛЯ на ВЪЗЛОЖИТЕЛЯ.

Чл. 13. Изпълнението трябва да е съобразено изцяло с инвестиционният проект, изискванията на документацията за участие, клаузите на този договор, техническите, технологични правила и нормативи, както и с изискванията на действащото законодателство.

Чл. 14. (1) При изпълнението ИЗПЪЛНИТЕЛЯТ е длъжен да влага само висококачествени материали, оборудване и строителни продукти, определени в инвестиционния проект. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. Доставяните материали и оборудване трябва да са придружени със съответните сертификати за качество и произход, посочени в офертата му, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя.

(2) ВЪЗЛОЖИТЕЛЯТ може да прави проверка на доставените материали и оборудване, които ще се влагат в строежа, с оглед установяване дали съответстват на изискванията за качество, на одобрения проект, техническите спецификации и документация.

Чл. 15. Ако при извършване на СМР възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тях.

Чл. 16. (1) Извършените СМР се приемат с подписването на констативен приемно - предавателен протокол и акт за установяване на действително извършени и приети СМР и доставки, респ. съответния Акт образец, съгласно Наредба № 3 от 31 юли 2003 г. за съставяне на актове и протоколи по време на строителството.

ВЪЗЛОЖИТЕЛЯТ извършва обстойна документална проверка и проверка на място за удостоверяване извършването на заявените за плащане СМР, базирана на техническата спецификация и условията на този договор. Всеки протокол се придружава от необходимите сертификати за качество на вложените строителни продукти, протоколи съставени по реда на Наредба № 3 за съставяне на актове и протоколи по време на строителството, декларации за съответствие на вложените строителни продукти съгласно чл. 4, ал. 1 от НАРЕДБА № РД-02-20-1 от 5.02.2015 г. за условията и реда за влагане на строителни продукти в строежите на Република България. Приемането и предаването на изработеното ще се извършва от следните упълномощени лица:

1. За Възложителя: ………………………;

2. За Изпълнителя: ………………………….;

 Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забава, когато поради отстраняването им просрочва графика.

**(2)** Непредвидените разходи по време на изпълнение на строителството се доказват с протокол между **ИЗПЪЛНИТЕЛЯ**, **ВЪЗЛОЖИТЕЛЯ** и СТРОИТЕЛНИЯ НАДЗОРпо Договора, с приложена към него обосновка и документи за необходимостта от извършването им.

**(3)** Стойността на Непредвидените разходи се определя, съгласно установените с документите по ал. 2 количества, на база единичните цени, предложени с Офертата на **ИЗПЪЛНИТЕЛЯ** чрез Количествено - стойностната сметка, неразделна част от Ценовото предложение. За видовете СМР и дейности, за които няма предложени единични цени се представят анализи, като всяка единична цена се определя на база следните елементи на ценообразуване, посочени от **ИЗПЪЛНИТЕЛЯ** в Ценовото предложение:

- часова ставка ….. лв./час;

- допълнителни разходи върху труд …… %;

- допълнителни разходи върху механизация …… %;

- доставно - складови разходи …….%;

- печалба ……… %.

**(4)** При изчерпване на размера на Непредвидените разходи, разликата в количествата, необходими за цялостното изпълнение на Строежа е изцяло за сметка на **ИЗПЪЛНИТЕЛЯ** и е включена в Цена за изпълнение на Договора.

**(5)** **ИЗПЪЛНИТЕЛЯТ** потвърждава, че в посочената в ал. 1 Цена за изпълнение на Договора е единственото възнаграждение за изпълнение на дейностите по Договораи **ВЪЗЛОЖИТЕЛЯТ** не дължи на **ИЗПЪЛНИТЕЛЯ** каквито и да било други суми. Цената не подлежи на промяна, освен в случаите, предвидени в Закона за обществени поръчки. Заплащането ще се извършва по реално извършени дейности, количества и цени в рамките на Договора.

**(6)** **ИЗПЪЛНИТЕЛЯТ** потвърждава, че Цената за изпълнение на Договора е окончателна и не подлежи на увеличение, като същата е формирана на база всички присъщи разходи, необходими за изграждането и въвеждането на Строежа в експлоатация, с включени разходи за изпълнение на всички дейности, предмет на този Договор, както и разходи за всякакви други непредвидени обстоятелства, включително и Непредвидените разходи по ал. 1, т. 2.

**(7)** **ИЗПЪЛНИТЕЛЯТ** потвърждава, че Цената за изпълнение на Договора покрива изцяло разходите за изпълнението на всичките му задължения за целия срок за изпълнение на СМР и дейности по Договора и включва следното:

1. разходите за изпълнение на СМР, включително тези за подготовката на строителството, за извършването на временните строителни работи, за осигуряване транспорта на машините и заплащането на труда, временната организация на движението, депонирането на негодни почви и строителни отпадъци, промяна в организацията на строителството, охрана на труда, застраховка на СМР и на професионалната си отговорност, други присъщи разходи, неупоменати по-горе;

2. цената на Финансовия риск;

3. разходите за покупка на влаганите строителни продукти;

4. разходите, свързани с непредвидими геоложки условия или всякакви други непредвидени обстоятелства;

5. разходите за извършване на работите по изпитването и пускането в експлоатация на Строежа, които **ИЗПЪЛНИТЕЛЯТ** трябва да извърши;

6. всякакви други разходи, необходими за изпълнение и завършване на дейностите по Договора, с изключение на разходите, изрично възложени в тежест на **ВЪЗЛОЖИТЕЛЯ**.

**(8)** Единичните цени, посочени в Количествено - стойностната сметка са окончателни и не се променят при промени в цените на труда, строителните продукти, оборудването и други, с изключение в случаите, предвидени в Закона за обществени поръчки.

**(9)** В случай, че за сметка на определен вид работа от Количествено – стойностната сметка ще се изпълнява друг вид работа, за която има единична цена в нея, разплащането й ще се извърши със Заменителна таблица, по образец на **ИЗПЪЛНИТЕЛЯ**.

**(10)** Промяна на количествата на даден вид работа не е предпоставка за промяна на единичната цена за тази работа.

**(11)** Изпълнените количества СМР и дейности се сертифицират по договорените цени и действително изпълнените количества. Изплащането им се допуска при наличие на съответните документи, доказващи качеството на извършваните видове СМР и дейности.

**(12)** Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия Договор, подлежат на възстановяване на следната сметка:

Банка: ……………………………;

IBAN: …………………………;

BIC: ……………………….

Чл. 17. (1) Преди да предаде окончателно изпълнената работа, ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитвания, съгласно изискванията на нормативната уредба, приложими към дейностите по предмета на договора.

(2) Разходите във връзка с изготвянето на екзекутивна документация, когато се налага изготвянето на такава, са за сметка на ИЗПЪЛНИТЕЛЯ.

Чл. 18. (1) Изпълнителят има право да започне процедура по предаване на обекта едва след като са налице всички разрешителни от съответните власти за това. Резултатите от извършените проби, проверки, огледи, както и постигнатите параметри и технически данни се оформят с протоколи, които се подписват от страните по договора, съответните инстанции и строителния надзор.

(2) Обектът се предава от Изпълнителя и се приема от Възложителя с Протокол Обр.16 и Разрешение за ползване.

(3) За краен срок на строителството се счита датата на Протокол Обр. 15.

Чл. 19. При установяване на некачествено изпълнение на СМР или влагане на некачествени материали или несъответствие на изпълненото с договорените условия, когато това некачествено изпълнение и/или тези отклонения съставляват скрити недостатъци, ВЪЗЛОЖИТЕЛЯТ има право да иска от ИЗПЪЛНИТЕЛЯ поправяне на работата в даден от него подходящ срок. Ако недостатъците не бъдат отстранени в този срок, ВЪЗЛОЖИТЕЛЯТ може да иска заплащане на разходите, необходими за поправката или съответно намаление на възнаграждението, съгласно гаранционните условия, описани по-долу.

**НОСЕНЕ НА РИСКА**

Чл. 20. (1) Рискът от случайно погиване или повреждане на извършените СМР, материали, техника и др. се носи от ИЗПЪЛНИТЕЛЯ.

(2) ВЪЗЛОЖИТЕЛЯТ носи риска от погиване или повреждане след издаване Разрешение за ползване.

**ГАРАНЦИОННИ УСЛОВИЯ**

Чл. 21 (1) ИЗПЪЛНИТЕЛЯТ се задължава да отстранява за своя сметка и в разумен срок скритите недостатъци, както и дефектите проявили се в гаранционните срокове, съгласно Техническото предложение, неразделна част от офертата на Изпълнителя.

(2) Всички дефекти, възникнали преди края на гаранционните срокове се установяват с протокол, съставен и подписан от представители на ВЪЗЛОЖИТЕЛЯ.

(3) За появилите се в гаранционните срокове дефекти ВЪЗЛОЖИТЕЛЯТ уведомява ИЗПЪЛНИТЕЛЯ, като му изпраща протокола по ал. 2 и му предоставя подходящ срок за поправянето им. В срок до 5 дни след уведомяването, ИЗПЪЛНИТЕЛЯТ, съгласувано с ВЪЗЛОЖИТЕЛЯ, е длъжен да започне работа за отстраняване на дефектите в минималния технологично необходим срок.

(4) Ако ИЗПЪЛНИТЕЛЯТ не започне работа по отстраняване на недостатъците в срока по ал. 3 ВЪЗЛОЖИТЕЛЯТ може да ги отстрани сам за сметка на ИЗПЪЛНИТЕЛЯ. В този случай, ИЗПЪЛНИТЕЛЯТ дължи освен разноските направени от ВЪЗЛОЖИТЕЛЯ и неустойка в размер на 5% от стойността на некачествено изпълнените работи.

(5) Гаранционните срокове не текат и се удължават с времето, през което строежът е имал проявен дефект, до неговото отстраняване.

ГАРАНЦИЯ ЗА ИЗПЪЛНЕНИЕ НА ДОГОВОРА

Чл. 22. (1) За обезпечаване изпълнението на настоящия договор, при подписването му, ИЗПЪЛНИТЕЛЯТ следва да представи документ за внесена гаранция за изпълнение на задълженията си по него. Гаранцията се представя, в съответствие с документацията за участие, в една от следните форми:

1. Депозит на парична сума в лева в размер на 5% от общата стойност на договора по банкова сметка на ВЪЗЛОЖИТЕЛЯ, както следва:

***ЦКБ АД, Клон Перник*** ***IBAN:BG 36 CECB 9790 3360 8793 00, BIC:CECBBGSF***

2. Банкова гаранция за сума в лева в размер на 5% от общата стойност на договора със срок на валидност - в срок до 30 (тридесет) календарни дни след изтичане на срока за изпълнение на договора. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на изпълнителя със срок до 30 (тридесет) календарни дни след изтичане на срока за изпълнение на договора.

(2) Разходите по откриването на депозита, банковата гаранция или застраховката са за сметка на ИЗПЪЛНИТЕЛЯ.

Чл. 23. **(1)** **ИЗПЪЛНИТЕЛЯТ** ще редуцира Гаранцията за обезпечаване на изпълнението на 50% (петдесет процента) от стойността й, в рамките на 30 (тридесет) календарни дни след издаване на Разрешение за ползване на строежа.

**(2)** **ВЪЗЛОЖИТЕЛЯТ** ще освободи остатъкът от Гаранцията за обезпечаване на изпълнението на **ИЗПЪЛНИТЕЛЯ** след изтичане на последния гаранционен срок, от определените такива в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, като за съоръжения той е 10 (десет) години, за пътна част - 3 (три) години.

 (3) Останалата част от Гаранцията за изпълнение на договора се освобождава след изпълнение предмета на поръчката в срок от 20 работни дни и след писмено искане на ИЗПЪЛНИТЕЛЯ.

(4) ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

Чл. 24. ВЪЗЛОЖИТЕЛЯТ има право да задържи цялата и/или част от гаранцията за изпълнение на договора в случай на неизпълнение на някое от задълженията на ИЗПЪЛНИТЕЛЯ, поети с настоящия договор, доказано по надлежния ред. Претърпените от ВЪЗЛОЖИТЕЛЯ вреди в по-голям размер се претендират и удовлетворяват по общия ред, съгласно законодателството на Република България.

**ОБЕЗЩЕТЕНИЯ. САНКЦИИ И НЕУСТОЙКИ**

Чл. 25. В случай че ИЗПЪЛНИТЕЛЯТ не започне работи в срок от 15 дни от началната дата (посочена в чл. 7, ал. 3 по-горе) за изпълнението на договора, както и ако неизпълни и/или наруши задължение, произтичащо от този договор, ВЪЗЛОЖИТЕЛЯТ има право да прекрати договора и да задържи внесената гаранция като неустойка. Тази разпоредба не се прилага в случай, че изпълнението не е започнало поради вина на ВЪЗЛОЖИТЕЛЯ или непредвидени обстоятелства.

Чл. 26. ИЗПЪЛНИТЕЛЯТ носи пълна отговорност за изпълняваните от него и подизпълнителите му (ако има такива) дейности от датата на предаване на строителната площадка, до деня на изтичане на гарационните срокове за строежа. В случай на повреди и щети, възникнали при или по повод изпълнение на работи по строежа или при части от тях ИЗПЪЛНИТЕЛЯТ ги отстранява по реда на този договор.

Чл. 27. ИЗПЪЛНИТЕЛЯТ ще обезщетява ВЪЗЛОЖИТЕЛЯ при претенции за щети или смърт, загуба или повреда на каквато и да е собственост, извън собствеността, представляваща част от строежа, които претенции могат да възникнат при или по повод изпълнение или неизпълнение на задълженията на ИЗПЪЛНИТЕЛЯ по договора.

Чл. 28. Независимо от правата си по чл. 19, ВЪЗЛОЖИТЕЛЯТ има право и на неустойка в размер на 5 % от стойността на некачествено извършените работи.

Чл. 29. При забава за завършване и предаване на изпълнението, ИЗПЪЛНИТЕЛЯТ дължи неустойка за забава в размер на 0.5% от общата стойност на договора, за всеки просрочен ден, но не повече от 10% от стойността на договора, освен ако забавата е по вина на ВЪЗЛОЖИТЕЛЯ. След достигане на максималният размер на неустойката ВЪЗЛОЖИТЕЛЯТ има правото да развали договора.

Чл. 30. Неустойките и другите вземания на възложителя по договора могат да се приспадат (прихващат) от дължимата цена.

Чл. 31. Изправната страна може да претендира и по-големи вреди по установения в закона ред.

**ИЗВЪНРЕДНИ ОБСТОЯТЕЛСТВА**

Чл. 32. (1) Страните се освобождават от отговорност за неизпълнение на задълженията си по договора, когато невъзможността за изпълнение се дължи на извънредни обстоятелства.

(2) Срокът на изпълнение на задължението се продължава с периода, през който изпълнението е спряно при условията на ал. 1. Клаузата не засяга права или задължения на страните, които са възникнали и са били дължими преди настъпването на форсмажорното събитие.

(3) Ако страната е била в забава, тя не може да се позовава на извънредно обстоятелство.

Чл. 33. (1) Страната, която не може да изпълни задължението си поради извънредни обстоятелства, незабавно уведомява писмено другата страна в какво се състои извънредното обстоятелство и възможните последици от него за изпълнението на договора, като при настъпването на извънредно обстоятелство и най-късно до края на следващия работен ден страните по договора подписват Констативен протокол за наличие на тези обстоятелства, придружен с доказателства (съответни документи, издадени от компетентния органи) за появата, естеството и размера на събитието. При неуведомяване се дължи обезщетение за настъпилите от това вреди.

(2) Докато траят извънредните обстоятелства, изпълнението на задълженията и на свързаните с тях насрещни задължения се спира. То се възобновява незабавно след отпадане на събитията довели до спирането му.

(3) Ако извънредните обстоятелства траят толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

(4) „Извънредно обстоятелство“ е всяка непредвидена извънредна ситуация или събитие извън контрола и волята на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни изпълнители, представители или служители), не е възможно да бъде предвидена при спазване на принципа на добросъвестността и се окаже непреодолима. Дефекти в оборудването или материалите, или закъснения в предоставянето им на разположение, трудови спорове или стачки не могат да бъдат използвани за позоваване на извънредна ситуация. Никоя страна не носи отговорност за нарушение на нейните договорни задължения, ако е била възпрепятствана да ги изпълнява заради наличие на извънредна ситуация извън волята на страните.

Чл. 34. (1) Страните не носят отговорност една спрямо друга по отношение на вреди, претърпени като последица от извънредни обстоятелства, освен при условията на чл. 33, ал. 1, изр. последно от този договор.

(2) В периода на действие на извънредни обстоятелства, страните са длъжни да предприемат всички необходими мерки и действия, за да избегнат или смекчат въздействитето на това събитие и, доколкото е възможно, да продължат да изпълняват задълженията си по договора, които не са възпрепятствани от извънредно обстоятелство.

(3) При настъпване на извънредни неблагоприятни метеорологични условия, извън обичайните за сезона за съответния георграфски регион, непозволяващи изпълнение на строително-монтажните работи и/или доспът до обекта, страните по договора подписват Констативен протокол за наличие на тези условия, придружен с официална справка, издадена от Националния институт по метеорология и хидрология към БАН.

(4) В случай на спиране на строителството, поради обстоятелства, посочени в Наредба № 3 от 31 юли 2003 г. за съставяне на актове и протоколи по време на строителството, се съставя Акт за установяване състоянието на строежа при спиране на строителството (Приложение № 10). Срокът на изпълнение на задължението се счита за спрян до подписване на акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в т. 10 други случаи (приложение № 11).

**ИЗМЕНЕНИЯ. ДОПЪЛНЕНИЯ И ПРЕКРАТЯВАНЕ НА ДОГОВОРА**

Чл. 35. Настоящият договор може да бъде изменян само при условията на чл. 116 от Закона за обществените поръчки.

Чл. 36. (1) Договорът се прекратява:

1. с изпълнение на задълженията;

2. по взаимно съгласие;

(2) ВЪЗЛОЖИТЕЛЯТ може да прекрати договора едностранно при следните условия:

1. ако в резултат на обстоятелства, възникнали след сключването му, не е в състояние да изпълни своите задължения;

2. ако ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия констатирани от ВЪЗЛОЖИТЕЛЯ или строителния надзор и отразени в протокол;

3. ако ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация. За настъпването на тези обстоятелства ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ.

Чл. 37. При предсрочно прекратяване на договора ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените и неизплатени видове работи.

Чл. 38. Прекратяването на договора не освобождава страните от отговорност и задължението за изплащане на неустойки, когато такива се дължат.

Чл. 39. Към момента на прекратяване на договора ИЗПЪЛНИТЕЛЯТ се задължава да:

* Прекрати по-нататъшната работа, с изключение на дейностите свързани с обезопасяване на строителната площадка;
* Предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил;
* Предаде всички строително-монтажни работи, изпълнени от него до датата на прекратяването.

ДОПЪЛНИТЕЛНИ РАЗПОРЕДБИ

Чл. 40. Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

Чл. 41 (1) Всички съобщения между страните във връзка с този договор следва да бъдат в писмена форма за действителност и изпратени на адресите посочени в този договор.

(2) Ако някоя от страните промени посочените в договора адреси, без да уведоми другата страна, същата се счита за редовно уведомена, ако съобщението е изпратено на адреса от договора.

Чл. 42. Всички спорове, възникнали по тълкуването и прилагането на договора ще се решават чрез преговори между страните, а когато е невъзможно да се постигне съгласие - по съдебен ред от компетентния български съд, в съответствие с българското законодателство.

Чл. 43. За всички неуредени в този договор въпроси се прилагат разпоредбите на действащото българско законодателство.

Чл. 44. Настоящият договор се състави в четири еднообразни екземпляра – три за Възложителя и един за изпълнителя.

Чл. 45. Неразделна част от договора са следните предложения от офертата на участника – линеен график за изпълнение на СМР, предложението на участника в процедура за възлагане на обществената поръчка с всички приложения.

ВЪЗЛОЖИТЕЛ: ИЗПЪЛНИТЕЛ:

……………..